ועדת הפנים ואיכות הסביבה, כנסת 16, פרוטוקול מספר 542, 2005-12-06 10:40

גאלב מג'אדלה: הצעת חוק רישוי עסקים (תיקון מס' 24) (מד רעש בדיסקוטקים), התשס"ו-2005.

גאלב מג'אדלה: חברת הכנסת לאה נס, בבקשה תציגי את הצעת החוק.

גאלב מג'אדלה: אחר-כך אנחנו דנים בהצעת החוק של אריה אלדד.

אילת עציון: הדיון הוא אחד.

גאלב מג'אדלה: אם כך, צריך גם לדון בהצעת החוק רישוי עסקים (תיקון מס' 25) התשס"ו-2005 של חבר הכנסת אריה אלדד.

גאלב מג'אדלה: אנחנו מתחילים את קריאת סעיפי הצעת החוק.

גאלב מג'אדלה: מישהו מהממשלה רוצה להוסיף משהו לפני כן?

גאלב מג'אדלה: משרד הבריאות או המשרד לאיכות הסביבה?

תמר זוהר: לא יותר ממה שאמרנו כבר.

אילת עציון: אני אקריא את הנוסח פעם אחת, אבל נצביע פעמיים.

אילת עציון: הצעת חוק רישוי עסקים (תיקון מס' 24) מד רעש בדיסקוטקים), התשס"ו - ‏‏2005 תיקון סעיף 2ו 1.

אילת עציון: בחוק רישוי עסקים – התשכ"ח – 1968 בסעיף 2ו – בכותרת השוליים במקום "אולמי שמחות וגני אירועים" יבוא "אולמי שמחות, גני אירועים ודיסקוטקים"; בסעיף קטן (א) – במקום "לאולם שמחות או לגן אירועים" יבוא "לאולם שמחות, לגן אירועים או לדיסקוטק"; בכל מקום, במקום "באולם או בגן האירועים" יבוא "באולם השמחות, בגן האירועים או בדיסקוטק"; בסעיף קטן (ב) – במקום "באישור" יבוא "בהתייעצות עם שר הבריאות, ובאישור"; במקום "אולמי שמחות או גני אירועים" יבוא "אולמי שמחות, גני האירועים או הדיסקוטקים"; במקום "אולמי השמחות או גני האירועים" יבוא "אולם שמחות, גן אירועים או הדיסקוטקים"; בסעיף קטן (ג) במקום "אולם שמחות או גן אירועים" יבוא "אולם שמחות, גן אירועים או דיסקוטק".

לאה נס: עכשיו אנחנו מעלים את זה להצבעה.

אילת עציון: מעלים את זה להצבעה פעם אחת עבורך ופעם עבור חבר הכנסת אלדד.

לאה נס: הצעת החוק תיקון מס' 24 הייתה הצעת החוק של חבר הכנסת אריה אלדד.

לאה נס: מי בעד?

לאה נס: כולם בעד.

לאה נס: מעלה עכשיו להצבעה את הצעת החוק רישוי עסקים (תיקון מס' 25) של חברת הכנסת לאה נס.

לאה נס: מי בעד?

לאה נס: בעד – פה אחד.

אילת עציון: עכשיו נצביע על העברה לוועדת הכנסת לשם מיזוג, לפי סעיף 122 (א1) לתקנון.

לאה נס: עד כמה שאני יודעת בדרך כלל בוועדה עצמה מחליטים על האיחוד.

לאה נס: קרה כבר כמה פעמים שיושב ראש הוועדה שאל אם מסכימים, ואז הצבענו על האיחוד.

לאה נס: הצבעתי בוועדה עצמה ולא בוועדת הכנסת.

לאה נס: היו לי לפחות עוד שני חוקים מאוחדים.

אילת עציון: זה צריך להיות לפי סעיף 122.

אילת עציון: אני אבדוק את העניין.

אילת עציון: מדובר בשני חוקים נפרדים- -

לאה נס: אבל אנחנו מאחדים אותם עכשיו כדי שבקריאה שנייה ושלישית זה יהיה חוק אחד.

לאה נס: עקרונית היינו שמחים שלכל אחד יהיה חוק, אבל אנחנו מבינים שזאת זילות הכנסת שיהיו חוקים עם אותה הצעה בדיוק.

לאה נס: אני מציעה שתבררי.

אילת עציון: אני כבר ביררתי עם מירי.

לאה נס: אני לא נתקלתי בדבר כזה.

לאה נס: לדעתי, לפני ההקראה היינו צריכים להצביע מי בעד האיחוד, ואז מקריאים הצעה אחת ומצביעים.

אריה אלדד: גם נוהגים כך וגם כך.

לאה נס: זה לא צריך להגיע לוועדת הכנסת.

אילת עציון: אחרי שעשיתם את המיזוג אתם חייבים להעביר את זה לוועדת הכנסת.

לאה נס: זה לא נקרא מיזוג.

לאה נס: מיזוג זה משהו שמתמזג.

לאה נס: זה איחוד של החוקים לחוק אחד.

אילת עציון: אתם עשיתם את זה אחרי קריאה ראשונה.

אילת עציון: ברגע ששתיהן עברו קריאה ראשונה המיזוג חייב לעבור לאישור ועדת הכנסת.

לאה נס: זה לא מיזוג, זה איחוד.

לאה נס: גם בוועדת בריאות היה לי חוק כזה עם גילה פינקלשטיין.

לאה נס: הצבענו בקריאה ראשונה.

לאה נס: מה עושים עכשיו?

אילת עציון: מעבירים את זה לוועדת הכנסת להצביע על כך שזה יעבור.

אילת עציון: זה בסך-הכול עניין פרוצדורלי.

אריה אלדד: זה לא עניין פרוצדורלי, שם הוא קובר את החוק; חופר בור באדם, מכניס את זה, מכסה אותו באדמה והולך.

אילת עציון: אתם רציתם שהמיזוג יתבצע לאחר קריאה ראשונה, וזאת הפרוצדורה.

אילת עציון: ברגע ששתי ההצעות עברו בקריאה ראשונה במליאת הכנסת, האופציה היא להעביר את זה לוועדת הכנסת.

אריה אלדד: אני אומר לכם שהחוק הזה לא יעבור בניגוד לרצונם של חברי הממשלה ושל חברי הכנסת.

אילת עציון: למה שלא יעבור, אני לא מבינה את ההיגיון.

אריה אלדד: אין פה היגיון, יש פה עניין פרסונלי.

אילת עציון: סעיף 122 קובע " - - - ובאישורה של ועדת הכנסת למזג שתי הצעות חוק".

אילת עציון: ככה זה עובד.

לאה נס: אני ידעתי שאיחוד של הצעות עושים פה בוועדה, מאחדים את ההצעות ומצביעים עליהן.

לאה נס: אני לא יודעת למה זה מגיע לוועדת הכנסת.

לאה נס: אני בכל אופן מציע שקודם כל המציעים מסכימים לאחד את ההצעות להצעה אחת לקריאה שנייה ושלישית.

לאה נס: בעד – פה אחד.